
Kasutusloa andmine (Paul Kerese tn 40g)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus Paul Kerese tn 40g krundil asuvale laiendatud hoonele. 
	Kasutusloa taotlus, menetlus
	10.04.2023. a taotlus nr 2311371/04564, menetlus nr 360147

	Ehitisregistri kood, nimetus, 
kasutamise otstarve      
	118007968, autoremonditöökoda ja autokauplus, 
12332 sõidukite teeninduse hoone

	Ehitise asukoht, 
katastritunnus
	Narva linn, Paul Kerese tn 40g, 
51106:001:0080

	Tehtud ehitustööde 
lühikirjeldus
	Hoone laiendamine kuni 33% selle esialgu kavandatud mahust Narva Linnavolikogu 26.03.2015. a otsusega nr 28 kehtestatud Paul Kerese tn 40g maa-ala detailplaneeringu alusel, mida on täpsustatud kuni 10% hoonestusala suuruse ning arhitektuuriliste, ehituslike ja kujunduslike tingimuste osas. Juurdeehitatud hooneosas paikneb rehvitöökoda.

	Ehitise omanik
	Osaühing ALBION MOTORS (registrikood 10160868)

	Ehitusluba, menetlus,
korraldus
	19.09.2022. a ehitusluba nr 2212271/20695, menetlus nr 324672,
Narva Linnavalitsuse 14.09.2022. a korraldus nr 626-k 

	Ehitusloale ja kasutusloale esitatud ehitusprojekt
	OÜ NARVA EHITUSPROJEKT projekteerimise peatöövõtja poolt koostatud „P.Kerese tn 40g ärihoone laiendamine“ põhiprojekt nr 767-2021, digidoc-boks „767NEP_PP_v03_Kerese40g.asice“

	Kasutusloale esitatud muudatusprojekt
	OÜ NARVA EHITUSPROJEKT projekteerimise peatöövõtja poolt koostatud „P.Kerese tn 40g ärihoone laiendamise muudatusprojekt“, töö nr 767-2022, digidoc-boks „767NEP_PP_Kerese40g.asice“


Kasutusloa menetlusse olid ehitisregistri keskkonnas kaasatud kooskõlastamiseks ja arvamuse avaldamiseks erinevad asutused, mis peavad seaduse või määruse kohaselt esitama menetlevale haldusorganile arvamuse või kooskõlastuse õigusakti andmiseks või mille õigusi, huve ja kohustusi võib ehitis puudutada, ehitusseadustiku § 54 lõike 6 alusel. 

Ehitisregistri keskkonnas oli genereeritud kasutusloa eelnõu, mis suunati ehitisregistri kaudu kooskõlastamiseks ja arvamuse avaldamiseks Päästeameti Ida päästekeskusele ning Narva Linnavalitsuse Arhitektuuri- ja Linnaplaneerimise Ametile. 

Päästeameti Ida päästekeskus esitas oma kooskõlastuse juurdeehitatud hooneosale.

Narva Linnavalitsuse Arhitektuuri- ja Linnaplaneerimise Ameti järelevalve osakond kooskõlastas tingimusega:
„Hoone omanikul esitada energiamärgis olemasoleva hoone tegeliku energiatarbimise kohta. EhS §66 lg 1 kohaselt energiamärgis annab infot projekteeritava või olemasoleva hoone projekteeritud energiavajaduse või tegeliku energiatarbimise kohta. Ehitusseadustiku § 68 lg 1 p 1 kohaselt energiamärgis peab olema paigaldatud külastajate jaoks kergesti märgatavale ja nähtavale kohale hoones, milles on suletud netopind rohkem kui 500 ruutmeetrit ja mida külastavad rahvahulgad“.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse käigus otsustaja tegi otsuse kavandatava tegevuse keskkonnamõju hindamise algatamata jätmise kohta (vt Narva Linnavalitsuse 14.09.2022. a korralduse nr 626-k punkti 3.3).
[bookmark: _GoBack]11.04.2023. a toimus valminud ehitise ülevaatus. Ehitises olid avastatud ebaolulised puudused, mille kõrvaldamiseks edastati taotlejale vastavad teated ehitisregistri elektroonilise keskkonna kaudu. 09.06.2023. a toimus kordusülevaatus. Objekti vastuvõtmise hetkeks on kõik puudused kõrvaldatud.
Ehitusseadustiku § 55 kohaselt kasutusloa andmisest keeldumise põhjused puuduvad. Muudatusprojektis tehtud muudatused ei sisalda ehitusseadustiku § 46 lõike 1 punktis 2 loetletud ehitusloa kehtetuks tunnistamise põhjuseid. Kuna ehitis vastab ehitistele esitatud nõuetele ja ehitusloale, siis võib kohalik omavalitsus anda kasutusloa Paul Kerese tn 40g krundil asuvale laiendatud hoonele. 
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Paul Kerese tn 40g krundil asuvale laiendatud hoonele, mis on ehitatud OÜ NARVA EHITUSPROJEKT poolt koostatud „P. Kerese tn 40g ärihoone laiendamine“ põhiprojekti (digidoc-boks „767NEP_PP_v03_Kerese40g.asice“) ning OÜ NARVA EHITUSPROJEKT poolt koostatud „P.Kerese tn 40g ärihoone laiendamise muudatusprojekt“ muudatusprojekti alusel (digidoc-boks „767NEP_PP_Kerese40g.asice).
3.2. Kohustada 01. jaanuariks 2024. a ehitise omanikku:
3.2.1. tagama energiamärgise olemasolu ja nähtavus, mis paigaldatakse hoones külastajate jaoks kergesti märgatavale kohale.
3.2.2. teavitama otsuse punkti 3.2.1. täitmisest Narva Linnavalitsuse Arhitektuuri- ja Linnaplaneerimise Ameti järelevalve osakonda elektronposti teel.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

